**भारत सरकार**

**रेल मंत्रालय**

**राज्य सभा**

**अतारांकित प्रश्न सं. 949**

**22.12.2017 को दिया जाने वाला उत्तर**

**आन्‍ध्र प्रदेश के लिए नया रेल मंडल**

**949. श्री मोहम्‍मद अली खान:**

 **क्या रेल मंत्री यह बताने की कृपा करेंगे कि:**

1. क्‍या द्विभाजन के दौरान आन्‍ध्र प्रदेश के उत्‍तराधिकारी राज्‍य के लिए एक नए रेल मंडल के वायदे को सुसंगत पाया गया है, यदि हां, तो तत्‍संबंधी ब्‍यौरा क्‍या है;
2. इसकी स्‍थापना की वर्तमान स्थिति क्‍या है; और
3. क्‍या इसके वर्ष 2018 में सृजित होने की संभावना है?

**उत्तर**

**रेल मंत्रालय में राज्य मंत्री (श्री राजेन गोहांई)**

(क) से (ग): आंध्र प्रदेश पुनर्गठन अधिनियम, 2014 की अनुसूची 13 (अवसंरचना) की मद 8 के अनुसार, रेल मंत्रालय को आंध्र प्रदेश के उत्तराधिकारी राज्य में एक नया रेलवे ज़ोन स्थापित करने की व्यवहार्यता की जांच करना अपेक्षित था। अन्य बातों के साथ-साथ, एक नए रेलवे ज़ोन की स्थापना करने की व्यवहार्यता की जांच के लिए, वरिष्ठ रेलवे अधिकारियों की एक समिति का गठन किया गया। समिति को अंतिम निर्णय लेने से पहले विभिन्न स्‍टेकहोल्‍डरों से परामर्श करने के लिए कहा गया है, जिनमें संसद सदस्य, राज्य सरकारें आदि शामिल हैं।

\*\*\*\*\*\*